Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka
dňa 25. novembra 2008

Materiál číslo:  265/2008

K bodu: Všeobecne záväzné nariadenie mestskej časti Bratislava-Petržalka o určení miesta, času a bližších podrobnostiach zápisu dieťaťa na plnenie povinnej školskej dochádzky v základných školách 

Predkladá:		Návrh uznesenia:

Marián Miškanin		Miestne zastupiteľstvo mestskej časti
prednosta 	Bratislava-Petržalka

	s a   u z n á š a 

Prerokované:						na   všeobecne záväznom nariadení
- v školskej  komisii dňa 4.11.2008	mestskej časti Bratislava-Petržalka  
- v miestnej rade dňa 11.11.2008		o určení miesta, času a bližších podrobnostiach zápisu dieťaťa na plnenie povinnej školskej dochádzky v základných školách 

Spracovateľ:
Elena Poláková
vedúca oddelenia
a Eva Beňačková
odborný zamestnanec oddelenia

Dôvodová správa

A) Všeobecná časť

Úvod

Národná rada Slovenskej republiky schválila 22. mája 2008 zákon č. 245/2008 o výchove a vzdelávaní (školský zákon) a o zmene a doplnení niektorých zákonov s účinnosťou od 
1. septembra 2008.
Príslušné ustanovenia toho zákona určujú prijímanie na výchovu a vzdelávanie v základných školách, práva a povinnosti zákonného zástupcu, ktorým je rodič alebo iná fyzická osoba než rodič, ktorá má dieťa zverené do osobnej starostlivosti alebo do pestúnskej starostlivosti na základe rozhodnutia súdu (ďalej len „zákonný zástupca“), ako aj povinnosti pre zriaďovateľa základných škôl.
V súlade s § 20 ods. 2 zákona č. 245/2008 Z. z. je rodič zákonný zástupca povinný prihlásiť dieťa na plnenie povinnej školskej dochádzky v základnej škole (ďalej len „zápis“). Školský zákon stanovuje vykonať zápis v termíne od 15. januára do 15. februára, ktorý predchádza začiatku školského roka, v ktorom má dieťa začať plniť povinnú školskú dochádzku.
Príslušné ustanovenia školského zákona dávajú kompetencie riaditeľovi školy odložiť povinnú školskú dochádzku, ak dieťa nedosiahne školskú spôsobilosť a pochádza zo sociálne znevýhodneného prostredia.
V súlade s § 2 písmeno p) zákona č. 245/2008 Z. z. je dieťaťom zo sociálne znevýhodneného prostredia dieťa žijúce v prostredí, ktoré vzhľadom na sociálne, rodinné, ekonomické a kultúrne podmienky nedostatočne podnecuje rozvoj mentálnych, vôľových, emocionálnych vlastností dieťaťa, nepodporuje jeho socializáciu a neposkytuje mu dostatok primeraných podnetov na rozvoj jeho osobnosti. 
V súlade s § 20 ods. 3 písmeno a) zákona č. 245/2008 Z. z. vyplýva po prvýkrát povinnosť pre zriaďovateľa základných škôl určiť miesto a čas zápisu všeobecne záväzným nariadením (VZN).
Článok II. zákona č. 245/2008 Z. z.  celkom mení § 37 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov o priestupkoch a vkladá § 37a o správnych deliktoch. V zmysle § 37 ods.1 zákona  č. 596/2003 Z. z. v znení neskorších predpisov priestupku sa dopustí zákonný zástupca dieťaťa, ktorý ohrozuje jeho výchovu a vzdelávanie alebo zanedbáva starostlivosť o povinnú školskú dochádzku dieťaťa, najmä ak dieťa neprihlási na povinnú školskú dochádzku. V súlade s § 37 ods. 2 až 4 a 
§ 37a zákona č. 596/2003 Z. z. v znení neskorších predpisov možno za priestupok uložiť zákonnému zástupcovi dieťaťa pokutu do 10 000,- Sk (331,94 eura). Priestupky prejednáva obec v zmysle všeobecného predpisu o priestupkoch (zákon č. 372/1990 Zb. o priestupkoch v znení neskorších predpisov).

Legislatívne zmeny

Zmena v súčasnosti platnej legislatíve spočíva v zmene kompetencii povinnej osoby určiť miesto a čas zápisu na plnenie povinnej školskej dochádzky. Podľa zrušeného zákona č. 29/1984 Z.z. o sústave základných a stredných škôl (školský zákon) a  § 2 ods. 1 zrušenej Vyhlášky Ministerstva školstva Slovenskej republiky č. 143/1984 Z. z. o základnej škole, miesto a čas zápisu určoval riaditeľ školy. Zriaďovateľ, mestská časť Bratislava-Petržalka doposiaľ koordinoval jednotný termín zápisu vo všetkých základných školách vo svojej pôsobnosti zverejnením oznámenia o povinnom zápise. Oznámenie obsahovalo okrem termínu a miesta zápisu aj pokyny pre zákonného zástupcu k zápisu, upozorňoval na miesta, kde zákonný zástupca našiel ďalšie informácie o zápise alebo k začiatku nasledujúceho školského roka.

Cieľ a význam

Po prijatí tohto VZN bude jednotne stanovené miesto a čas zápisu a nevyhnutné podmienky pre vykonanie zápisu. Prijatím VZN sa stanoví stabilný termín a miesto zápisu v súlade s VZN č. 3/2004 o školských obvodoch v znení VZN č. 4/2008. Zápis sa uskutoční počas dvoch dní, a to v 
6. týždni príslušného kalendárneho roka v piatok a v sobotu. Každá základná škola včas zverejní na svojej internetovej stránke a iným obvyklým spôsobom informácie o mieste a čase zápisu, o zákonom stanovených povinných dokladoch a ďalších náležitostiach potrebných k zápisu, o školských obvodoch a iné dôležité informácie pre zákonného zástupcu súvisiace so zápisom.

Doložky: 
1.	Rozpočtová doložka – schválenie predkladaného návrhu nebude mať dopad na rozpočet mestskej časti. 
2.	Finančná doložka - schválenie predkladaného návrhu nebude mať finančný dopad na obyvateľov mestskej časti Bratislava-Petržalka. 
3.	Ekonomická doložka - schválenie predkladaného návrhu nebude mať dopad na hospodárenie podnikateľskej sféry mestskej časti Bratislava-Petržalka.
4.	Environmentálna doložka - schválenie predkladaného návrhu nebude mať dopad na životné prostredie.
5.	Doložka zlučiteľnosti - uvedený návrh je v súlade so zákonom č. 369/1990 Zb. o obecnom zriadení v znení neskorších predpisov, v súlade so zákonom č. 377/1990 Zb. o hlavnom meste Slovenskej republiky Bratislava v znení neskorších predpisov, v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov, zákonom č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov  v znení neskorších predpisov.

B) Osobitná časť

K § 1
Všeobecne záväzné nariadenie (ďalej len „nariadenie“) v úvodnom ustanovení definuje účel nariadenia, ktorým je určenie miesta a času zápisu dieťaťa a bližšie podrobnosti o povinnostiach zákonného zástupcu dieťaťa na plnenie povinnej školskej dochádzky.

K § 2
Ustanovenie definuje povinnú školskú dochádzku, jej začiatok, druhy škôl, na ktorých sa začína plniť povinná školská dochádzka a zároveň kladie dôraz na skutočnosť, že nie je možné nikoho oslobodiť od plnenia povinnej školskej dochádzky. Zákonnému zástupcovi dieťaťa, ktoré nedosiahlo školskú spôsobilosť a pochádza zo sociálne znevýhodneného prostredia poskytuje informáciu o možnosti podania žiadosti o odklad začiatku školskej dochádzky s povinnými prílohami. Zákon č. 245/2008 Z. z. v § 19 ods. 4 podmieňuje možnosť odkladu začiatku plnenia povinnej školskej dochádzky so splnením dvoch podmienok, a to v prípade, že dieťa nedosiahlo školskú spôsobilosť a pochádza zo sociálne znevýhodneného prostredia. Uvedené splnenie súčasne oboch podmienok považujeme za chybu v zákone a akceptujeme splnenie len jednej z podmienok pre odklad začiatku plnenia povinnej školskej dochádzky.

K § 3
V ustanovení nariadenie určuje povinnosť zákonnému zástupcovi prihlásiť/zapísať dieťa na plnenie povinnej školskej dochádzky v základnej škole podľa školského obvodu, stanoveného všeobecne záväzným nariadením mestskej časti Bratislava-Petržalka o školských obvodoch, ale i právo vybrať si základnú školu mimo školského obvodu za určitých stanovených podmienok. Ustanovenie ďalej určuje podmienky, za ktorých môže byť dieťa výnimočne prijaté, aj keď nedovŕši šiesty rok veku.

K § 4 
Nariadenie určuje stabilný čas a termín zápisu pre všetky základné školy v mestskej časti Bratislava-Petržalka v šiestom februárovom týždni po polročnom vysvedčení a pred jarnými prázdninami. Uvedený termín zápisu je v intervale od 15. januára do 15. februára, čo je v súlade so školským zákonom. Ak sa zápis zo závažných dôvodov, najmä organizačných a prevádzkových (chrípková pandémia, uzatvorenie prevádzky školy a pod.) nebude môcť uskutočniť v stanovenom termíne podľa odseku 1, určí náhradný termín zápisu starosta oznámením. Takýmto spôsobom sa organizoval zápis doposiaľ. Súčasne určuje povinnosť pre zákonného zástupcu predložiť doklady o osobných údajoch dieťaťa a zákonného zástupcu k zápisu. Riaditeľovi školy ukladá povinnosť zverejniť miesto, čas a bližšie podrobnosti  o zápise stanovené v nariadení, ale i ďalšie, ako napr. informácie o otvorení špeciálnych tried v základných školách mestskej časti Bratislava-Petržalka, o priebehu zápisu, a to minimálne 15 pracovných dní pred zápisom.

K § 5
Školské obvody základných škôl sú definované odkazom na platné všeobecne záväzné nariadenie mestskej časti Bratislava-Petržalka č. 3/2004 o školských obvodoch základných škôl v znení VZN mestskej časti Bratislava-Petržalka č. 4/2008. 

K § 6
Nariadenie v tomto ustanovení definuje priestupok s výškou maximálnej pokuty, ktorého sa dopustí zákonný zástupca, ak neprihlási dieťa na plnenie školskej dochádzky. 

K § 7
Nariadenie stanovuje účinnosť  tohto nariadenia.  

Všeobecne záväzné nariadenie
mestskej časti Bratislava-Petržalka
č. .../2008
z 25. novembra 2008

o určení miesta, času a bližších podrobnostiach zápisu dieťaťa na plnenie povinnej školskej dochádzky v základných školách 

Miestne zastupiteľstvo mestskej časti Bratislava-Petržalka podľa § 15 odsek 2 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov, § 6 ods. 1 zákona Slovenskej národnej rady č. 369/1990 Zb. o obecnom zriadení v znení neskorších predpisov, § 20 ods. 3 písm. a) zákona č. 245/2008 o výchove a vzdelávaní (školský zákon) a o zmene a doplnení niektorých zákonov sa uznieslo na tomto všeobecne záväznom nariadení (ďalej len „nariadenie“).

§ 1
Úvodné ustanovenie

Účelom tohto nariadenia je: 

a)	Ustanoviť bližšie podrobnosti o  povinnostiach a právach) rodičov alebo inej fyzickej osoby než rodiča, ktorá má dieťa zverené do osobnej alebo do pestúnskej starostlivosti na základe rozhodnutia súdu (ďalej len „zákonný zástupca“) v súvislosti s prihlásením dieťaťa na plnenie povinnej školskej dochádzky v základnej škole (ďalej len „škola“) v zriaďovateľskej pôsobnosti mestskej časti Bratislava-Petržalka (ďalej len „mestská časť“).

b)	Určiť miesto a čas zápisu dieťaťa na plnenie povinnej školskej dochádzky v škole.

§ 2
Povinná školská dochádzka

(1)	Povinná školská dochádzka začína začiatkom školského roka, ktorý nasleduje po dni, keď dieťa dovŕši šiesty rok veku a dosiahne školskú spôsobilosť).

(2)	Ak dieťa po dovŕšení šiesteho roku veku nedosiahlo školskú spôsobilosť a pochádza zo sociálne znevýhodneného prostredia), zákonný zástupca môže požiadať riaditeľa školy o odklad začiatku školskej dochádzky o jeden školský rok. Súčasťou žiadosti zákonného zástupcu je odporučenie všeobecného lekára pre deti a dorast a odporučenie príslušného zariadenia výchovného poradenstva a prevencie.) 

(3)	Povinná školská dochádzka sa plní v základných školách a v školách pre žiakov so špeciálnymi výchovno-vzdelávacími potrebami.)

(4)	Nikoho nemožno oslobodiť od plnenia povinnej školskej dochádzky).

§ 3
Práva a povinnosti zákonného zástupcu pri zápise

(1)	Zákonný zástupca dieťaťa je povinný prihlásiť dieťa na plnenie povinnej školskej dochádzky) v  škole  v školskom obvode, v ktorom má dieťa trvalý pobyt v čase zápisu. Zápis sa vykoná podľa § 4. Ak dieťa nemá trvalý pobyt, zákonný zástupca dieťa prihlási na povinnú školskú dochádzku v škole, ktorú určí orgán miestnej štátnej správy v školstve). 

(2)	Zákonný zástupca má právo vybrať pre svoje dieťa aj inú školu mimo školy v školskom obvode, v ktorom má trvalý pobyt. Riaditeľ tejto školy udelí súhlas) s prijatím s prihliadnutím na kapacitné možnosti školy, po umiestnení a uspokojení záujmu zákonných zástupcov detí, patriacich podľa trvalého pobytu k príslušnej škole, resp. po umiestnení detí v škole na základe rozhodnutia súdu). 

(3)	O prijatí dieťaťa na základné vzdelávanie rozhodne riaditeľ školy do 31. mája, ktorý predchádza školskému roku, v ktorom sa má základné vzdelávanie začať.)

(4)	Ak zákonný zástupca dieťaťa požiada výnimočne o prijatie dieťaťa, ktoré nedovŕšilo šiesty rok veku na plnenie školskej dochádzky, je povinný k žiadosti predložiť súhlasné stanovisko príslušného zariadenia výchovného poradenstva a prevencie a súhlasné vyjadrenie všeobecného lekára pre deti a dorast.)

(5)	Zákonný zástupca  môže zapísať dieťa iba na jednu školu.

§ 4
Miesto a čas zápisu

(1)	Zápis dieťaťa do 1. ročníka sa vykonáva v priestoroch všetkých škôl v zriaďovateľskej pôsobnosti mestskej časti v šiestom týždni príslušného kalendárneho roka)  v piatok od 15.00 hodiny do 18.00 hodiny a v sobotu od 8.00 hodiny do 12.00 hodiny.

(2)	Ak sa zápis zo závažných dôvodov, najmä organizačných a prevádzkových nebude môcť uskutočniť podľa odseku 1, určí náhradný termín zápisu starosta oznámením.

(3)	Zákonný zástupca je povinný pri zápise predložiť doklady s osobnými údajmi):
a)	meno a priezvisko, dátum narodenia, rodné číslo, miesto narodenia, národnosť, štátne občianstvo, trvalé bydlisko dieťaťa,
b)	meno a priezvisko, adresu zamestnávateľa, trvalé bydlisko zákonných zástupcov,
c)	alebo doklad o zdravotnom stave dieťaťa, ak sa vyžaduje podľa osobitného predpisu.

(4)	Základná škola organizuje slávnostný zápis detí za účasti zákonného zástupcu a dieťaťa.

(5)	Riaditeľ základnej školy zverejní miesto, čas a ďalšie podrobnosti zápisu podľa tohto nariadenia obvyklým spôsobom, najneskôr 15 pracovných dní pred zápisom. 

§ 5
Školské obvody základných škôl

Školské obvody základných škôl v zriaďovateľskej pôsobnosti mestskej časti ustanovuje osobitný predpis). 

§ 6
Priestupky

(1)	Priestupku sa dopustí zákonný zástupca dieťaťa ak dieťa neprihlási na povinnú školskú dochádzku.)  

(2)	Za priestupok možno uložiť zákonnému zástupcovi pokutu do 331,94 eur (10 000 Sk).)

(3)	Pokutu možno uložiť do jedného roka odo dňa, keď správny orgán zistil porušenie povinnosti, najneskôr však do troch rokov odo dňa, keď k porušeniu povinnosti došlo. )

§ 7
Účinnosť

Toto nariadenie nadobúda účinnosť 1. januára 2009.

								     Milan  F t á č n i k
									  starosta 

Výpis zo zápisnice
zasadnutia školskej komisie Miestneho zastupiteľstva mestskej časti  
Bratislava-Petržalka zo 4. novembra 2008, ZŠ Dudova 2

Prítomní:, Mgr. Dolinay, Mgr. Dragúňová CSc, doc. RNDr. Lucká CSc., Mgr. Lukačková, Ing. Petrisková, Mgr.  Braunová, Ing. Mikus
Neprítomní: MUDr. Plšeková
Prizvaní prítomní: 	 
Mgr. Elena Poláková - VO ŠKaŠ
Mgr. Eva Beňačková
RNDr. Antonín Polách, riaditeľ ZŠ Dudova 4 
Tatiana Feketová, predsedníčka občianskeho združenia Rodinné centrum KRTKO
Ing. Lucia Voleková, konateľ Mini Fini s.r.o.
Program:
1.	Opätovné prerokovanie 3 nájomných zmlúv ZŠ Dudova 2 k prenájmu na obdobie 5 rokov pre Rodinné centrum Krtko, o.z.; Spoločnosti Mini Fini, s.r.o.; Tatiane Feketovej za účasti nájomcov
2.	Prerokovanie dlhodobej nájomnej zmluvy v ZŠ Lachova 1 pre Johanes Senio Service s.r.o.
3.	Okná v ZŠ a MŠ 
4.	VZN o zápise dieťaťa na povinnú školskú dochádzku 
5.	Správa o výsledkoch a podmienkach výchovno-vzdelávacej činnosti škôl a školských zariadení v školskom roku 2007/2008
6.	Diskusia - rôzne 
7.	Závery 

K bodu 4 
Materiál Návrh VZN o zápise dieťaťa na povinnú školskú dochádzku uviedla vedúca oddelenia. Členovia školskej komisie odporúčajú Miestnemu zastupiteľstvu materiál schváliť.
Hlasovanie:
Prítomných: 6 (Ing. Mikus sa z ďalšej účasti ospravedlnil pre pracovné dôvody)
Za: 6

V Bratislave  5.11.2008
Zapísala: Mgr. Elena Poláková                                                                                                 
                                                               
                                                                                  Mgr. Zuzana Lukačková 
                                                                               predsedníčka školskej komisie

Vyhodnotenie pripomienkového konania k návrhu VZN mestskej časti Bratislava-Petržalka 
o určení miesta, času a ďalších podrobnostiach o zápise dieťaťa na plnenie povinnej školskej dochádzky v základných školách

Výzva na pripomienkovanie zverejnená 28. 10. 2008
Do pripomienkového konania boli oslovení:
- riaditelia základných škôl (11)
- riaditeľky materských škôl (19)
- vedúci oddelení miestneho úradu (11) a kontrolór (1)
- zástupcovia starostu (2)
- legislatívno-právna komisia Magistrátu hlavného mesta SR Bratislavy (zasadnutie dňa 14.8.2008)
- Stredisko služieb školám a školským zariadeniam Petržalka
- školská komisia
- verejnosť prostredníctvom zverejnenia na webovej stránke mestskej časti Bratislava-Petržalka.

Počet doručených stanovísk: 24
Počet pripomienok celkom: 16
Z toho počet zásadných pripomienok: žiadna

P.č.	Organizácia, oddelenie, komisia	Pripomienka	Obsah pripomienky	Zdôvodnenie:
A - akceptovaná
N - neakceptovaná	
1.	Oddelenie ÚRaD	Bez pripomienok			
2.	Oddelenie NsM	Bez pripomienok			
3.	Oddelenie ŽP	Formálne pripomienky		Čiastočne akceptované	
4.	Oddelenie ÚKaSP	Bez pripomienok			
5.	ZŠ Budatínska 61	Bez pripomienok			
6.	ZŠ Dudova 2	Bez pripomienok			
7.	ZŠ Lachova 1	Bez pripomienok			
8.	ZŠ Nobelovo nám. 6	Bez pripomienok			
9.	ZŠ Pankúchova 4	Upraviť § 4 ods. 1 	1.Navrhuje vyjadriť termín zápisu na 6. týždeň v príslušnom roku, čo spĺňa termín februárového týždňa po polročnom vysvedčení a pred jarnými prázdninami.	A	
10.	ZŠ Prokofievova 5	Bez pripomienok			
11.	Legislatívno-právna komisia mestského zastupiteľstva hl. mesta SR Bratislavy 	Odporúčania a formálne pripomienky:	1.	Slová sa „sa uznieslo na tomto všeobecne záväznom nariadení“ nahradiť slovom „ustanovuje“.
2.	V  § 1 ods. 1 vynechať práva zákonných zástupcov. 
3.	V § 1 písm. a) za slovo „ustanoviť“ vložiť slová: „bližšie podrobnosti o povinnostiach rodičov...“
4.	Vypustiť v celom texte slová: „spádová škola“
5.	Slová „na území“ nahradiť slovami „v zriaďovateľskej pôsobnosti mestskej časti Bratislava-Petržalka“ v celom texte.
6.	Nadpisy nezvýrazňovať hrubým písmom.
7.	Vypustiť slová „prechodný pobyt“
8.	V § 3  spojiť odseky 1 a 2 do jedného.
9.	V § 3 ods. 3 vypustiť slová: „v stredných školách“.
10.	V § 4 ods.3 písm. c) doplniť slová: „alebo doklad o zdravotnom stave dieťaťa, ak sa vyžaduje podľa osobitného predpisu.“
11. V § 6 ods. 2 výšku pokuty vyjadriť iba v eurách.
12. V § 6 ods. 1 vypustiť slová „ktorý ohrozuje jeho výchovu a vzdelávanie alebo zanedbáva starostlivosť o povinnú školskú dochádzku dieťaťa, najmä“
13. Upraviť záverečné ustanovenie len na účinnosť.	N – takto je uvedené definované v Pravidlách prijímania VZN m.č. Bratislava-Petržalka a hl. mesta.
N – V § 144 zákon č. 245/2008 Z.z. definuje aj práva zákonného zástupcu. A

A

A

A

A 
A
A

A

Čiastočne akceptované.

A

A	
12.	ZŠ Černyševského 8	Bez pripomienok			
13.	ZŠ Gessayova 2	Bez pripomienok			
14.	ZŠ Holíčska 50	Bez pripomienok			
15 .	ZŠ Tupolevova 20	Bez pripomienok			
16.	ZŠ Turnianska 10	Bez pripomienok			
17.	MŠ Jankolova 8	Bez pripomienok			
18.	MŠ Bulíkova	Bez pripomienok			
19.	MŠ Bradáčová 4	Bez pripomienok			
20.	MŠ Haanova 9	Bez pripomienok			
21.	MŠ Gessayova 31	Bez pripomienok			
22.	MŠ Šustekova 33	Zmena termínu zápisu 	1.Odporúča posunúť termín zápisu na neskôr, z dôvodu neskoršieho rozhodnutia rodiča požiadať o odklad povinnej školskej dochádzky.	N – v súlade so zákonom č. 245/2008 Z. z. musí byť termín zápisu v intervale od 15. januára do 15. februára.	
23.	Školská komisia	Bez pripomienok			
24.	Miestna rada	Odporúčanie	1.Preveriť termín doručení rozhodnutí o prijatí žiaka na povinnú školskú dochádzku	A - Termín 31. marec príslušného roku stanovuje § 60 ods. 2 zákona č. 245/2008 Z. z..